Kookkuns: Gekaramelliseerde peerslaai met Gruyère
Gekaramelliseerde peerslaai met Gruyère
40 geroosterde haselneute
200 ml druiwepitolie
100 ml vars suurlemoensap
1 teelepel droë mostert
Sny die pere in dun skywe en verwyder die pitte. Plaas die helfte van die skywe op ´n bakplaat en strooi suiker bo-oor. Karamelliseer dit onder die oondrooster. Meng al die bestandele vir die sous. Rangskik slaaiblare en bronkors op die een helfte van die bord en andyvie op die ander helfte. Rangskik die peerskywe bo-op. Skaaf die kaas in lang repe oor en strooi haselneute oor. Sprinkel die slaaisous oor.
Garneer met sprietuie of eetbare blomme.
op 10/22/2008 11:54:00 am Bygewerk: KANSA het jóú hulp steeds nodig | Hazyview Herald
Bygewerk: KANSA het jóú hulp steeds nodig
Elkeen het ‘n talent waarmee KANSA se doelwitte in die plaaslike gemeenskap bereik kan word.
Daar word steeds dringend gesoek na vrywilligers om op KANSA se skakelkomitee vir Hazyview te dien.
Enigiemand wat hul weg oopsien om hier betrokke te raak, kan sr. Rona Labuschagne van die Nelspruitse KANSA-sorgsentrum skakel.
Lede van die komitee het reeds op Maandag 12 Februarie by Tatande Gastehuis ontmoet, maar lede word steeds dringend gesoek.
Labuschagne het daardie dag ook haar gereelde familiekliniek bo in die Lowveld Mall naby die nuwe tandarts en Milky Lane gehou. Mense kan hier kom aanklop vir borsondersoeke, PSA en Paptoetse, asook elementêre velondersoeke.
Sy beklemtoon dat vrywilligers wat by die skakelkomitee betrokke wil raak, nie oor enige besondere kwalifikasies hoef te beskik nie. “Ons kan bykans enigiemand se talente en belangstellings goed benut,” sê sy.
“Die komitee se werk behels hoofsaaklik bewusmaking en ondersteuning, asook natuurlik ‘n bietjie fondsinsameling. Ons moet immers ons taak kan volhou en dit kos geld.”
Tot 22 Februarie gaan die suster ook die sogenaamde Photofinder in Mbombela beskikbaar hê. Met hierdie apparaat kan sy moesies ondersoek vir ongewenste veranderinge en pasiënte vroegtydig verwys vir deegliker ondersoeke.
Mense wat van die diens gebruik wil maak, sal nou na Mbombela moet reis en vooraf met haar ‘n afspraak vir ‘n ondersoek maak.
Navrae: Labuschagne by 083-417-8368 of Christel Matthee by 082-418-3924.
Bloues en Geles spook dit uit